A szegedi bíróság tárgyalja Csanádpalota 31 milliós ügyét
A szegedi bíróság tárgyalja Csanádpalota ügyét, az önkormányzat ugyanis nem tud fizetni egy tavaly szerzõdött munkáért, a kontraktust jogtalannak tartják. Ha mégis fizetésre kötelezik, az a község csõdjét jelentheti. A tartozást követelõ cég a hazánknak megítélt uniós milliárdokban bízik – szerintük ezzel minden probléma megoldódna.
A hódmezõvásárhelyi bíróságra adta be keresetét Csanádpalota önkormányzata – tudtuk meg tegnap Kovács Sándor polgármestertõl. A falu ugyanis csõdbe menne, ha eleget kellene tennie annak a szerzõdésnek, amelyet tavaly júniusban kötöttek.
Megírtuk: a 2006-os árvíz következtében elöntött külterületi földek fertõtlenítését egy magánvállalkozásra bízták annak reményében, hogy a kormányzat vis maior keretébõl egyenlítik majd ki számlájukat. Ám Csanádpalota 31 millió forintos tartozásának fejében mindössze 13 ezer forintot ítéltek meg – a munkákat elvégzõ cég a jókora summát így szerzõdõ partnerén követeli. A polgármester szerint azonban aggályos a kontraktus érvényessége, ha pedig ezt a bíróság is kimondja, nem nyomasztja tovább õket a fenyegetõ adósság. Az ügyet illetékessége miatt a szegedi bíróság tárgyalja.
– Várjuk a határozatot, egyelõre nem kaptunk tájékoztatást arról, hogy mikor hoznak döntést az ügyünkben, de ha községünkre nézve kedvezõtlen is lenne a végeredmény, nem adjuk fel, van tervünk azzal kapcsolatban, hogy miként lépjünk tovább – mondta Kovács Sándor.
Hozzátette: nem tervezik, hogy összefognak a többi, hasonló helyzetben lévõ önkormányzattal. Úgy fogalmazott: tisztán szeretnék tovább vinni a saját ügyüket. Az önkormányzat vezetõjétõl még megtudtuk: lehetõséget adnak a peren kívüli megegyezésre, amennyiben a kivitelezõ cég elállna minden követelésétõl.
– Nem vettük fel a kapcsolatot a cégünknek tartozó tizennégy önkormányzattal, de nem is kerestek bennünket az adósaink.
Tudomásunkra jutott, hogy Csanádpalota beadta a bíróságra keresetét, így mi is várjuk a fejleményeket – mondta Túri József. A fertõtlenítési munkálatok végzõ BS Alfa Bt. megbízottja azonban reményének is hangot adott: a napokban híre kelt, hogy a Szolidaritási Alapból Magyarországnak több mint 15 millió eurót, azaz mintegy 3,5-4 milliárd forintot folyósít az Európai Unió. Túri úgy tudja, hogy ebbõl a pénzbõl az árvízkárosultakat is kompenzálhatják.
A vásárhelyi székhelyû vállalkozás már felvette a kapcsolatot a szaktárcával, de eddig még nem kaptak választ arra a kérdésre, hogy ebbõl a forrásból jut-e a fertõtlenítési munkák miatt felhalmozódott adósságok törlesztésére.